PROTOKOLL I PRAKTIKËS KLINIKE MBI SËMUNDJET SEKSUALISHT TË TRANSMETUESHME, PËRFSHIRË HIV

Data e publikimit: 2020

Data e rishikimit: sipas nevojës

PËRMBAJTJA

[**SHKURTIME 2**](#_Toc54125904)

[**1. PERKUFIZIME DHE PROBLEMATIKA 3**](#_Toc54125905)

[**2. OBJEKTIVAT 3**](#_Toc54125906)

[**3. PERDORUESIT 3**](#_Toc54125907)

[**4. KUSH ËSHTË I RREZIKUAR 3**](#_Toc54125908)

[**5. SHKAKTARET E IST-ve 4**](#_Toc54125909)

[**6. BIBLIOGRAFIA 10**](#_Toc54125910)

# SHKURTIME

IST – infeksionet seksualisht te transmetueshme

HIV – virusi i imunodeficiences humane

AIDS- sindromi i imunodeficiences humane te fituar

DIU – dispozitivi intrauterine

ARV - antiretroviral

# PERKUFIZIME DHE PROBLEMATIKA

IST shkaktohen nga bakteret dhe viruset e përhapura nëpërmjet kontaktit seksual.

* Infeksionet mund të gjenden në lëngjet e trupit, të tilla si sperma, në lëkurën e organeve genitale, ose përreth tyre, disa në gojë, në fyt dhe në rektum.
* Disa IST nuk shfaqin simptoma. Të tjerë mund të shoqërohen me shqetësime ose dhimbje.
* Në qoftë se nuk kurohen, disa mund të shkaktojnë sëmundje inflamatore pelvike.

# OBJEKTIVAT

Te aftesoje ofruesit e sherbimit te kene njohuri mbi IST dhe HIV

* Te njohin shkaktaret e IST ve
* Te kene njohuri mbi menyren e infektimit
* Te kene njohuri mbi shenjat dhe simptomat
* Te dine te diskutojne me klienti sjelljet personit, sjelljet e partnerit/partnerëve seksualë.
* Te dine te diskutojne dhe keshillojne klientet per menyren e parandalimit te tyre

# PERDORUESIT

Ky protokoll është hartuar dhe do të shërbejë si mjet pune për të gjithë ofruesit e shërbimit shëndetësor që ofrojnë shërbime të planifikimit familjar (mjekë familjeje, obstetër-gjinekologë, mami, infermiere, farmacistë).

# KUSH ËSHTË I RREZIKUAR

Sjelljet seksuale që rrisin rrezikun e ekspozimit ndaj IST përfshijnë:

* Marrëdhëniet seksuale me një partner që shfaq simptomat e infektimit me IST
* Marrëdhëniet seksuale me një partner, i cili është diagnostikuar ose trajtuar rishtazi për IST
* Marrëdhëniet seksuale me më shumë se një partner - sa më shumë partnerë të ketë, aq më i madh është rreziku për t’u infektuar
* Marrëdhëniet seksuale me një partner që kryen marrëdhënie seksuale me të tjerë dhe që nuk përdor gjithmonë prezervativë
* Kur në një komunitet ka shumë persona të infektuar me IST, kryerja e akteve seksuale të pambrojtura me pothuajse çdo partner të ri, është e rrezikshme

Në situata të caktuara njerëzit janë të predispozuar t’i ndërrojnë shpesh partnerët e tyre seksualë, të kenë shumë partnerë, ose të kenë një partner që ka partnerë të tjerë

* Bëjnë seks për pará, ushqim, dhurata, strehim ose favore
Shpërngulen në një vend tjetër për arsye punësimi, ose udhëtojnë shpesh për punë, si për shembull drejtuesit e kamionëve
* Nuk kanë marrëdhënie seksuale të qëndrueshme afatgjata, siç ndodh shpesh tek adoleshentët dhe te të rinjtë seksualisht aktivë
* Janë partnerë seksualë të kategorive të personave të lartpërmendur

# SHKAKTARET E IST-ve

IST mund të shkaktohen nga lloje të ndryshme organizmash.

* IST që shkaktohen nga organizma të tilla si bakteret, janë përgjithësisht të kurueshme.
* IST e shkaktuara nga viruset zakonisht nuk janë të kurueshme, megjithatë ato mund të trajtohen për të lehtësuar simptomat.

**Shkaktaret, rruget e transmetimit te IST-ve qe hasen me shpesh**

|  |  |  |  |  |
| --- | --- | --- | --- | --- |
| **IST**  | **Tipi**  | **Transmetimi në rrugë seksuale**  | **Transmetimi në rrugë jo seksuale**  | **A është e kurueshme?**  |
| **Klamidia** (Chlamydia trachomatis) | Bakterial  | Nëpërmjet aktit seksual vaginal dhe analMë rrallë, nëpërmjet kontaktit të gojës me organet gjenitale  | Nga nëna te fëmija, gjatë shtatzënisë  | **Po**Trajtohet me antibioticE patrajtuar mund te coje ne SIP(semundje inflamatore pelvike)Shpesh shoqerohet me gonorre. Per kete arsye mjekimi jepet per te dyja infeksionet. Mjekimi jepet edhe per partnerin/en/et. |
| **Gonorreja** (Neisseria gonorrhea) | Bakterial  | Nëpërmjet aktit seksual vaginal dhe anal, ose nëpërmjet kontaktit të gojës me organet gjenitale . Mund te infektoje gojen, gryken, rektumin, te perhapet ne gjak dhe artikulacione. | Nga nëna te fëmija, gjatë lindjes  | **Po**Trajtohet me antibiotic.Meqenese shoqerohet me klamidian, mjekimi jepet per te dyja infeksionet, si dhe per partnerin/en/et. |
| **Hepatiti B**  | Viral  | Nëpërmjet aktit seksual vaginal dhe anal, ose nga penisi në gojë.  | Nëpërmjet gjakut, nga nëna te fëmija, gjatë shtatzënisë ose lindjes, ose nëpërmjet qumështit të gjirit si dhe nga lengje te tjera te trupit, si gjaku; nga shkembimi I ageve, tatoo dhe piersing. | **Jo** Jepen medikamente antiviralVaksina parandalon hepatitin B |
| **Herpesi** (Herpes simplex virus) | Viral  | Nëpërmjet kontaktit gjenital ose oral me një ulcer, duke përfshirë aktin seksual vaginal dhe anal; gjithashtu, me anë të kontaktit gjenital në pjesët pa ulcerë  | Nga nëna te fëmija gjatë shtatzënisë apo lindjes  | **Jo** Nuk kurohet por, por mund te kontrollohet me mjekim, te cilat mund ta bejne me pak ngjites per partnerin ose gjate lindjes se femijes. |
| **HIV** (virusi I imunodeficiences humane) | Viral | Nëpërmjet aktit seksual vaginal dhe anal, shkembimi ageve. Shumë rrallë, nëpërmjet seksit ora  | Nëpërmjet gjakut, nga nëna te fëmija gjatë shtatzënisë ose lindjes, ose nëpërmjet qumështit të gjirit  | **Jo** Terapia antiretrovirale mund te ngadalësojë përparimin e sëmundjes. |
| **HPV**(Virusi i papilomës humane) | Viral | Nëpërmjet kontaktit të lëkurës dhe kontaktit gjenital ose kontaktit të gojës me organet gjenitale.Mund te shkaktoje cancer te cerviksit, vulves, penisit, anus, dhe gojes. | Nga nëna te fëmija, gjatë lindjes  | **Jo** Nuk ka mjekimpor mund te parendalihet me vaksine dhe te kontrllohet me mjekime. |
| **Sifilizi** (Treponema pallidum) | Bakterial  | Nëpërmjet kontaktit gjenital ose oral me një ulcerë, përfshirë edhe nëpërmjet seksit vaginal dhe anal  | Nga nëna te fëmija, gjatë shtatzënisë apo lindjes  | Po Trajtohet me antibiotik. Doza, kohe zgjatja e dhe menyra e marjes se antibiotikut varet faza e zhvillimit te semundjes.  |
| **Trikomoniaza** (Trichomonas vaginalis) | Parazit  | Nëpërmjet aktit seksual vaginal, anal dhe oral  | Nga nëna te fëmija, gjatë lindjes  | **Po** Antibiotic  |

1. **HIV dhe AIDS**
* HIV është virusi që shkakton sindromën e imunodeficiencës humane të fituar (AIDS). HIV shkatërron ngadalë sistemin imunitar të trupit, duke dobësuar aftësinë e trupit për të luftuar sëmundjet e tjera.
* Njerëzit e infektuar me HIV mund të jetojnë për shumë vite pa shfaqur shenja apo simptoma të infektimit.
* Për HIV apo AIDS nuk ka kurim, megjithatë, terapia me antiretroviralë (ARV) mund të ngadalësojë përparimin e sëmundjes, të përmirësojë gjendjen shëndetësore të personave me AIDS dhe të zgjasë jetën.
* Terapia me ARV mund te reduktoje mundesine per transmetimin e infeksionit nga nena tek gjate lindjes dhe gjate ushqyerjes me gji. Infeksionet oportuniste mund te trajtohen.
* Njerez me risk te larte ndaj ekspozimit me HIV mund te marrin PrEP(pre-exposure prophylaxis)-profilaksi para-ekspozimit – per te parandaluar infeksionin me HIV.

- Këshillimit mbi mënyrat e zvogëlimit të rrezikut të infektimit .

- Referimit të pacientëve për këshillim dhe testim për HIV e për kujdes, si dhe për trajtim të tij, nëse klinika/shërbimi shëndetësor nuk ofron shërbime të tilla.

1. **IDENTIFIKIMI I HERSHEM I IST**

*Identifikimi në kohë është i rëndësishëm, si për shmangien e transmetimit të infeksionit, ashtu edhe për parandalimin e pasojave më të rënda afatgjata për shëndetin.*

*Identifikimi në kohë i IST nuk është gjithnjë i mundur, nje pjese e tyre mund te mos kene simptoma*

**Për të identifikuar në kohë IST, ofruesi i shërbimit mund:**

* Te pyese klientin per historine seksuale dhe te vleresoj riskun per IST
* Te ̈pyese ̈nëse klienti ose partneri i tij kanë dhimbje të organeve gjenitale, ose sekrecione të pazakonta.
* Te ̈kontrollojë për shenja te ̈IST gjate ̈ekzaminimit pelvik, ose organeve gjenitale për shkaqe të tjera.
* Të dijë si ta këshilloje ̈klientin që mund te ̈jete ̈i infektuar me IST.
* Nëse klienti shfaq shenja ose simptoma, të diagnostikojë dhe t’i trajtojë menjëherë ato, ose ta referojë diku tjetër për trajtim të specializuar.
* Te keshilloje klientet si te diktoj dhimjet, lythet, ose sekrecione jo te zakonshme ne veten e tyre apo te partnerit.
* Te inkurajo klientet qe nuk kane simptoma per IST por jane ne risk te larte per IST, te kryejne teste per sifilis, gonorrea, clamidia.
1. **SHENJAT KRYESORE TË IST-ve**
* Skuqje, djegie rreth organeve genitale
* Dhimbje, djegie gjatë urinimit, urinim i shpeshtë
* Sekrecione të pazakonta nga organet genitale
* Kruajtje të shumta rreth organeve
* Formacione-lytha, puçra, flluska
* Dhimbje në fund të barkut
* Dhimbje gjatë kontaktit seksual

|  |  |
| --- | --- |
| **Simptomat** | **Shkaqet te mundshme** |
| Sekrecione nga penisi - të qelbëzuara, lëng i tejdukshëm, ose në ngjyrë të verdhë në të gjelbë  | Zakonisht: klamidia, gonorreja Ndonjëherë: trikomoniaza  |
| Hemorragji vaginale jonormale, ose hemorragji pas kontaktit seksual  | Klamidia, gonorreja, sëmundja inflamatore pelvike  |
| Djegie ose dhimbje gjatë urinimit  | Klamidia, gonorreja, herpesi  |
| Dhimbje abdominale (në fund të barkut), ose dhimbje gjatë kryerjes së aktit seksual  | Klamidia, gonorreja, sëmundja inflamatore pelvike  |
| Fryrje dhe/ose dhimbje e testikujve  | Klamidia, gonorreja  |
| Të kruara ose pickime në organet gjenitale  | Zakonisht: trikomoniaza Ndonjëherë: herpesi  |
| Vezikula ose dhimbje në organet gjenitale, në anus, në pjesët përreth tyre, ose në gojë  | Herpesi, sifilizi, ulcera gjenitale  |
| Lytha në organet gjenitale, në anus, ose në pjesët përreth tyre  | Virusi i papilomës humane  |
| Sekrecione vaginale të pazakonta -ndryshime të sekrecioneve të zakonshme vaginale, në ngjyrë, trashësi, sasi dhe/ose erë  | Më të zakonshme janë: vaginoza bakteriale, kandidiaza (jo IST; shih më poshtë: Infeksionet e zakonshme vaginale që ngatërrohen shpesh me infeksionet seksualisht të transmetueshme) Zakonisht: trikomoniaza Ndonjëherë: klamidia, gonorreja  |

1. **PARANDALIMI I INFEKSIONEVE SEKSUALISHT TË TRANSMETUESHME**

Ofruesit e shërbimit të planifikimit familjar mund të bisedojnë me klientët e tyre, si për mënyrat e mbrojtjes ndaj IST, përfshirë edhe HIV, ashtu dhe për mbrojtjen ndaj shtatzënisë së padëshiruar (mbrojtje e dyfishtë).

Ofruesi i shërbimit shëndetësor duhet t’u flasë klientëve mbi situatat që mund t’i ekspozojnë ata ndaj rrezikut të infektimit me IST, përfshirë edhe HIV

Perdoren strategji te ndryshme per situata te ndryshme.

***Strategjia 1: Përdorimi i prezervativit për meshkuj ose për femra, në mënyrën e duhur dhe gjatë çdo akti seksual.***

* Metoda ofron mbrojtje ndaj shtatzënisë së padëshiruar dhe IST, përfshirë edhe HIV.
* Ofron mbrojtje shtesë ndaj shtatzënisë së padëshiruar në rast se prezervativi nuk është përdorur, ose është përdorur në mënyrë të gabuar.

***Strategjia 2: Përdorimi i prezervativëve në mënyrë të vazhdueshme dhe të duhur, së bashku me një metodë tjetër të planifikimit familjar.***

* Ofron mbrojtje shtesë ndaj shtatzënisë së padëshiruar në rast se prezervativi nuk është përdorur, ose është përdorur në mënyrë të gabuar.
* Mund të jetë një zgjedhje e mirë për ato femra që dëshirojnë të shmangin me çdo kusht shtatzëninë, por që nga ana tjetër, nuk mund të mbështeten gjithnjë te bashkëpunimi i partnerit, për sa i përket përdorimit të prezervativit.

***Strategjia 3: Në qoftë se të dy partnerët e dinë se nuk janë të infektuar, mund të përdorin secilën prej metodave të planifikimit familjar për parandalimin e shtatzënisë së padëshiruar dhe të ruajnë një marrëdhënie seksuale reciprokisht besnike.***

* Shumë prej klientëve të planifikimit familjar bëjnë pjesë në këtë kategori. Në këtë mënyrë, ata janë të mbrojtur ndaj rrezikut të infektimit me IST, përfshirë HIV.
* Varet nga komunikimi dhe besimin dërmjet partnerëve.

***Strategjia 4 : Shtyrja ose shmangia e aktivitetit seksual (qoftë duke shmangur kontaktin seksual në çdo rast që përbën rrezik, ose abstenimi për një kohë të gjatë).***

* Në qoftë se një person zgjedh këtë strategji si alternativë të parë, është mirë që të ketë me vete prezervativë për çdo rast që çifti vendos të kryejë marrëdhënie seksuale.
* Kjo strategji është gjithmonë e mundshme në rastet kur nuk zotëroni një prezervativ.
1. **KONTRACEPTIVËT PËR KLIENTËT ME IST, HIV DHE AIDS**

Individët me IST, me HIV, ose me AIDS, që janë në terapi me antiretroviralë (ARV), mund të fillojnë dhe të vazhdojnë të përdorin pa asnjë rrezik shumicën e metodave kontraceptive. Përgjithësisht, kontraceptivët dhe terapia me AR V nuk e pengojnë njëri-tjetrin. Megjithatë, ekzistojnë disa kufizime. Shih tabelën më poshtë.

**5.1 Kushte të veçanta të shërbimeve të planifikimit familjar për klientët me IST, HIV, AIDS, ose që janë në terapi me antiretroviralë**

|  |  |  |
| --- | --- | --- |
| **Metoda** | **Të infektuar me IST**  | **Të infektuar me HIV, ose ka zhvil- luar AIDS**  |
| **Dispozitivi intrauterin** (DIU me përmbajtje bakri, ose hormonale)  | Mos i vendosni DIU një femre, e cila ka rrezik të lartë infektimi me gonorre ose klamidia, ose që aktualisht ka gonorre, klamidia, cervicitis purulent, ose sëmundjen inflamatore pelvike (SIP). (Një përdoruese aktuale e DIU, e cila infektohet me gonorre ose klamidia, ose zhvillon sëmundjen inflamatore pelvike (SIP), mund të vazhdojë pa asnjë rrezik përdorimin e DIU gjatë dhe pas trajtimit.)  | Një femër e infektuar me HIV mund të përdorë DIU. Një femre me AIDS nuk mund t’i vendosni DIU derisa ajo të jetë klinikisht mirë nën terapinë me ARV. (Femra, e cila zhvillon dhe kalon në stadin AIDS gjatë përdorimit të DIU, mundtë vazhdojë ta përdorë DIU pa asnjë rrezik.)  |
| **Sterilizimi femëror**  | Në qoftë se një kliente ka gonorre, klamidia, cervicitis purulent, ose sëmundje inflamatore pelvike (SIP), shtyjeni procesin e sterilizimit, deri sa sëmundja/ infeksioni të jetë trajtuar.  | Femrat që janë të infektuara me HIV, janë me AIDS, ose janë në terapi me antiretroviralë, mundt’i nënshtrohen pa asnjë rrezik sterilizimit femëror. Për sterilizimin femëror të një gruaje me AIDS është e nevojshme të merren disa masa të veçanta. Shtyjeni procedurën në rast se ajo është për momentin e prekur nga një sëmundje shoqëruese e AIDS.  |
| **Spermicidet**  | Mund të përdorin pa asnjë rrezik spermicide.  | Nuk duhettë përdorin spermicide nëse janë tepër të rrezikuar ndaj infektimit me HIV, janë të infektuar me HIV, ose kanë AIDS.  |
| **Kontraceptivët oralë të kombinuar,**  | Mund të përdorin pa asnjë rrezik metodat hormonale të kombinuara.  | Mund të përdorin pa asnjë rrezik metodat hormonale të kombinuara.  |
| **Pilulat vetëm me progestin**  | Mund të përdorin pa asnjë rrezik pilulat vetëm me progestin.  | Mund të përdorin pa asnjë rrezik pilulat vetëm me progestin.  |
| **Injeksionet vetëm me progestindhe implantet**  | Nuk ka kushte të veçanta. Mund të përdorin pa asnjë rrezik injeksionet vetëm me progestin, ose implantet.  |  |

**5.2 Koncepsioni i sigurt per ciftet qe jane HIV serodiskordant**

*Kur nje cift do te kete nje femije dhe njeri nga partnered eshte me HIV ndersa tjetri eshte negative, keshillimi dhe kujdesi duhet te fokusohet:*

* Partneri me HIV duhet te mari terapi antiretrovirale ne menyre konsistente dhe korrekte derisa HIV te supresohet ne piken qe nuk mund te dedektohet.
* Nese partneri me HIV nuk eshte i supresuar me terapi antiretrovirale, partneri qe eshte HIV negative mund te mari profilaksi pre-exposure (PrEp) me antiretroviralgjate periudhes kur ata jane tentojne per tu konceptuar.
* Ne vende ku ka mundesi, nese gruaja eshte me HIV dhe burri eshte negative mund te aplikohet inseminimi artificial.

***Te dy partnered duhet te depistohen dhe te trajtohen per ndonje semundje tjeter ISTperpara koncepsionit***

# BIBLIOGRAFIA

* *Medical eligibility criteria for contraceptive use, 5th edition. 2015. http:// www.who.int/reproductivehealth/publications/family\_planning/MEC-5/en/*
* *Selected practice recommendations for contraceptive use, 3rd edition. 2016. http://www.who.int/reproductivehealth/publications/family\_planning/SPR-3/en/*
* *Comprehensive cervical cancer control: a guide to essential practice, 2nd edition. 2014. http://apps.who.int/iris/bitstream/10665/144785/1/ 9789241548953\_eng.pdf?ua=1*
* *Consolidated guidelines on the use of antiretroviral drugs for treating
and preventing HIV infection: recommendations for a public health approach – 2nd ed. 2016. http://apps.who.int/iris/bitstream/10665/208825/1/ 9789241549684\_eng.pdf?ua=1*
* *Eliminating forced, coercive and otherwise involuntary sterilization. An interagency statement by OHCHR, UN Women, UNAIDS, UNDP, UNFPA, UNICEF and WHO. 2014. http://www.who.int/reproductivehealth/ publications/gender\_rights/eliminating-forced-sterilization/en/*
* *Ensuring human rights in the provision of contraceptive information and services. Guidance and recommendations. 2014. http://who.int/reproductive health/publications/family\_planning/human-rights-contraception/en/*
* *Ensuring human rights within contraceptive service delivery: Implementation guide. 2015. http://www.who.int/reproductivehealth/publications/family\_ planning/hr-contraceptive-service-delivery/en/*
* *Use of antiretroviral drugs for treating pregnant women and preventing HIV infection in infants. Programmatic update. 2012. http://www.who.int/hiv/pub/ mtct/programmatic\_update2012/en/*
* *WHO guidelines for screening and treatment of precancerous lesions
for cervical cancer prevention. 2013. http://who.int/reproductivehealth/ publications/cancers/screening\_and\_treatment\_of\_precancerous\_lesions/en/*
* *WHO implementation tool for pre-exposure prophylaxis (PrEP) of HIV infection. 2017. http://www.who.int/hiv/pub/prep/prep-implementation-tool/en/*